open-index/open-wikipedia-markdown huggingface dataset:
תחנת נובוגירייבו

**תחנת נובוגירייבו** (ברוסית: **Новогиреево**) היא תחנת הרכבת התחתית של מוסקבה בקו קלינינסקאיה.
## מבנה
הכניסות לתחנה ממוקמות מתחת להצטלבות בין "זליוני פרוספקט" (בתרגום מרוסית:"השדרה הירוקה") ו"סבובודני פרוספקט" (בתרגום מרוסית:"שדרת החירות"). התחנה ממוקמת בתוך רובע נובוגירייבו ומכאן שמה. התחנה נמצאת בעומק של 9 מטר מתחת לפני הקרקע. בתחנה ישנו מעבר לתחנת "נובוגירייבו" של קו 4 של הרכבת הפרברית של מוסקבה.

תחנת נובוגירייבו היא אחת מתוך 6 התחנות הראשונות של קו קלינינסקאיה. הקו נבנה בשנים 1975 - 1979 ,כחלק מתוכנית הרחבת קווי רכבת לקראת אולימפיאדת מוסקבה. היא נפתחה לשימוש ביחד עם שאר התחנות בקו החדש ב-30 בדצמבר 1979.

עד לשנת 2012 הייתה נובוגירייבו התחנה הסופית של קו קלינינסקאיה. בשנת 2012 נפתחה תחנת נובוקוסינו - התחנה הסופית החדשה של הקו.

## קישורים חיצוניים

* תיאור התחנה באתר של הרכבת התחתית של מוסקבה 
* תיאור התחנה באתר התחבורה של רוסיה 

נובוגירייבו
בנג'מין צ'ו הווארד

**בנג'מין צ'ו הווארד** (באנגלית: **Benjamin Chew Howard**; 5 בנובמבר 1791 – 6 במרץ 1872) היה פוליטיקאי ועורך דין במרילנד. לאחר שכיהן במועצת העיר של בולטימור ב-1820 ובשני הבתים של בית המחוקקים במרילנד, הוא היה נציג בקונגרס של ארצות הברית בין השנים 1829 ל-1833, ובין 1835 ל-1839. לאחר מכן הוא היה הרשם החמישי של החלטות בית המשפט העליון של ארצות הברית, וכיהן בין 1843 ל-1860.

## ביוגרפיה
### ראשית חייו והשכלה
הווארד נולד ב-5 בנובמבר 1791 בבלווידיר במחוז בולטימור, מרילנד, והיה בנם של ג'ון אייג'ר הווארד ומרגרט ("פגי") צ'ו, בתו של בנג'מין צ'ו הוא קיבל תואר AB מאוניברסיטת פרינסטון בשנת 1809. בשנת 1812 למד וסיים את בית הספר למשפטים ליצ'פילד בקונטיקט.  במהלך 1814, השנה האחרונה של מלחמת 1812 הוא שירת כקפטן במתנדבים המכניים הראשונים בקרב נורת' פוינט. הוא נשאר בשירות ובהמשך הגיע לדרגת בריגדיר גנרל במיליציה של מרילנד.

### נישואים ומשפחה
ממוזער| ג'יין גילמור הווארד, מחברת "חמישים שנה במטבח של מרילנד".
בין אחיו היו ג'ורג' הווארד, מושל מרילנד; ד"ר ויליאם הווארד, מהנדס אזרחי ואדריכל; וצ'ארלס שעם בנו פרנסיס קי הווארד, נכלא בפורט מקהנרי בתחילת מלחמת האזרחים האמריקנית. ב-1818 התחתן עם ג'יין גילמור שתכתוב ספר בישול לצדקה ולאחר מלחמת האזרחים תוביל יריד גיוס כספים מוצלח. נולדו להם שנים עשר ילדים. 

### חיים פוליטיים
כדמוקרט, הוא כיהן במועצת העיר של בולטימור בשנת 1820 ובשני הבתים של בית המחוקקים במרילנד. הוא נבחר לקונגרס העשרים ואחד והעשרים ושניים של ארצות הברית, וכיהן בין ה-4 במרץ 1829 ל-3 במרץ 1833. בשנת 1835, הנשיא אנדרו ג'קסון מינה את ריצ'רד ראש והווארד לבוררות בסכסוך הגבול בין אוהיו למישיגן.

הוא חזר לקונגרס בקונגרס העשרים וארבע ונבחר מחדש לקונגרס העשרים וחמישה, וכיהן מ-4 במרץ 1835 ועד 3 במרץ 1839. במהלך כהונה זו, הוא עמד בראש ועדת יחסי החוץ של בית הנבחרים במשך ארבע שנים.

בשנת 1861, הוא היה אחד השליחים שנשלח על ידי הנשיא היוצא ג'יימס ביוקנן לנסות להשיג שלום עם הקונפדרציה. באותה שנה הוא התמודד ללא הצלחה על תפקיד מושל מרילנד. הוא מת בבולטימור בביתו ב-6 במרץ 1872 ונקבר בבית הקברות גרינמאונט.

### דוחות ארצות הברית
החל מהכרך ה-42 של "דוחות ארצות הברית", הווארד היה רשם ההחלטות של בית המשפט העליון של ארצות הברית, וכיהן בתפקיד זה בין השנים 1843 ל-1860. התקופה שלו כיסתה את כרכים 42 עד 65 של "דוחות ארצות הברית", המקבילים לכרכים 1 עד 24 של הדו"חות של הווארד.

## קישורים חיצוניים

* 
* 
* 

## הערות שוליים

קטגוריה:אמריקאים ילידי מרילנד
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים ליצ'פילד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1791
קטגוריה:אמריקאים שנפטרו ב-1872
ג'ון קרלייל הרברט

**ג'ון קרלייל הרברט** (באנגלית: **John Carlyle Herbert**; 16 באוגוסט 1775 – 1 בספטמבר 1846) היה עורך דין, בעל מטעים, קצין צבא במלחמת 1812 ופוליטיקאי אמריקאי, אשר כיהן כמחוקק הן בווירג'יניה והן במרילנד, וכן כחבר בית הנבחרים של ארצות הברית מטעם מחוז הקונגרס השני של מרילנד (1814–1818).

## ביוגרפיה
### ראשית חייו ומשפחתו
הרברט נולד ב-16 באוגוסט 1775 באלכסנדריה שבווירג'יניה לשרה פיירפקס קרלייל (1757–1827) ולבעלה הסוחר ויליאם הרברט (1743–1818). הוא היה צאצא למשפחות הראשונות של וירג'יניה, ונולד ממש בתחילת מלחמת העצמאות האמריקאית. בני משפחתו המורחבת נטו לצדדים שונים במלחמה: אביו היה חבר בוועדת הביטחון של מחוז פיירפקס וסיפק ציוד לצבאו של וושינגטון. שניים מקרוביו מצד אמו, הלורדים פיירפקס ה־7 וה־8, היו בעלי זכויות בנחלת ה־Northern Neck והיו לויאליסטים. אחותו הצעירה מרגרט הרברט (1785–1858) נישאה לבן דודה תומאס פיירפקס, בנו של הכומר בריאן פיירפקס – חבר אישי של וושינגטון, שהפך ללורד פיירפקס ה־8 והראשון שנולד באמריקה וישב בבית הלורדים הבריטי. בניו האחרים של בריאן פיירפקס נטו דווקא לצד הפטריוטי. סבו מצד אמו היה הסוחר הסקוטי הבולט ג'ון קרלייל. אחותו שרה נישאה לכומר אוליבר נוריס ונשארה באלכסנדריה, כמו גם אמם. היו לו עוד אחיות בשם אן, אליזה ולוסינדה. אחיו ויליאם היה סוחר ובנקאי ואף נבחר לראשות עיריית אלכסנדריה.

כנהוג לבני מעמדו, הרברט למד תחילה באופן פרטי, ולאחר מכן למד במכללת סנט ג'ונס באנאפוליס שבמרילנד, בשנת 1794. לאחר שובו לווירג'יניה למד משפטים.

בשנת 1805 נישא למרי סנואודן, בתם של בעל המטעים תומאס סנודן ורעייתו אן. הזוג עבר למחוז פרינס ג'ורג'ס שבמרילנד, שם התגוררו במטע בשם "Walnut Grange" ליד בלטסוויל. נולדו להם שלושה עשר ילדים, רבים מהם מתו בגיל צעיר.

### קריירה
הרברט התקבל ללשכת עורכי הדין של וירג'יניה והחל לעסוק בעריכת דין בריצ'מונד בסביבות 1795. הוא חזר לצפון וירג'יניה לאחר הקמת העיר הפדרלית החדשה (אלכסנדריה צורפה למחוז קולומביה עד 1847), וב־1798 נבחר לבית הנבחרים של וירג'יניה כנציג מחוז פיירפקס.

לאחר נישואיו עבר כאמור למרילנד, שם ניהל מטעים בעבודת עבדים משועבדים. ב־1808 נבחר לבית הנבחרים של מרילנד וכיהן שם עד 1813, כשבשנתיים האחרונות כיהן כיושב ראש הבית. אחרי שירותו הצבאי והקונגרס, כיהן כחבר הסנאט של מרילנד בין 1826 ל־1830.

הרברט החזיק עבדים: במפקד 1810 נרשמו בביתו 7 לבנים ו־45 משועבדים; עשור לאחר מכן – 46 עבדים; וב־1840, במפקד האחרון בחייו, מספרם ירד משמעותית, ייתכן משום שסיפק נדוניה לבנותיו.

במהלך מלחמת 1812 גייס יחידת פרשים ושירת כקפטן בגדוד הפרשים של בלדנסברג.

ב־1814 נבחר מטעם המפלגה הפדרליסטית לבית הנבחרים של ארצות הברית לקונגרסים ה-14 וה-15, וכיהן בוושינגטון מ־4 במרץ 1815 עד 3 במרץ 1819. בקונגרס ה-15 כיהן כיו"ר ועדת מחוז קולומביה. לאחר פרישתו חזר ל־"Walnut Grange", שם עסק בחקלאות, בעריכת דין ובפעילות פוליטית. הוא היה אלקטור נשיאותי מטעם מרילנד בבחירות 1824.

### מותו
ג'ון קרלייל הרברט מת במחוז בוטטורט, וירג'יניה, בעת שביקר את בתו אמה ומשפחתה. גופתו הועברה למרילנד ונקברה בבית העלמין Greenmount בבולטימור. 

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:אלכסנדריה (וירג'יניה): אישים
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-18
קטגוריה:אמריקאים ממוצא סקוטי
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1775
קטגוריה:אמריקאים שנפטרו ב-1846
סומכוס (מתרגם)

**סומכוס** או **סימכוס** (ביוונית: **Σύμμαχος**; פעל בסוף המאה ה-2) היה סופר שתרגם את "הברית הישנה" ליוונית. תרגומו נכלל על ידי אוריגנס בהקספלה והטטרפלה שלו, שהשוו גרסאות שונות של "הברית הישנה" זו לצד זו עם תרגום השבעים.

## חייו
אוסביוס הסיק שסומכוס היה אביוניט (Ἐβιωνίτης Σύμμαχος "סומכוס האביוניט"), אך כיום סבורים שפרט זה אינו אמין. אפשרות אחרת היא שהוא היה שומרוני שהתגייר. דיווחו של אפיפניוס שסומכוס היה שומרוני אשר הסתכסך עם עמו והתגייר זוכה כיום לאמון רב יותר, מאחר שפירושי המקרא של סומכוס אינם מצביעים על אביוניזם. בשלב מסוים בחייו, הוא גם כתב פרשנות לבשורה הארמית של מתי , שהייתה ידועה אז בשם "על פי העברים".

### סומכוס בן יוסף
אחדים זיהו את התנא סומכוס בן יוסף עם סומכוס המתרגם; אחרים סבורים שהטענה אינה מבוססת, אף על פי שאפיפניוס מסלמיס ממקם את סומכוס בתוך מסגרת הזמן של רבי מאיר, באומרו שסומכוס המיר את דתו לדת היהודית לאחר שהיה שומרוני. התנא סומכוס היה תלמידו של רבי מאיר, ותורתו מוזכרת במשנה בשם "סומכוס".

## התרגום שלו
לדברי ברוס מצגר, התרגום היווני של כתבי הקודש העבריים שהוכן על ידי סומכוס נערך לפי "תיאוריה ושיטה... ההפך מזה של עקילס". עם זאת, סומכוס שאף לשמר את המשמעות של טקסט המקור העברי באמצעות תרגום מילולי יותר מאשר תרגום השבעים.

כמה קטעים מהגרסה של סומכוס שרדו במה שנותר מה"הקספלה", והחוקרים מציינים לאורם את הטוהר והאלגנטיות האידיומטית של היוונית של סימכוס.
הירונימוס העריץ את סגנונו והשתמש בחיבורו לצורך חיבור ה"וולגטה" שלו.

## חיבורים אבודים
לפי אוסביוס, סומכוס כתב גם פירושים, שלא שרדו, ונכתבו ככל הנראה כדי להתמודד עם הבשורה היוונית הקנונית של מתי, ה"היפומנמטה". אוסביוס גם מתעד את הצהרתו של אוריגנס שהוא השיג פירושים אלה ואחרים של סומכוס לכתבי הקודש מיוליאנה מסוימת, שירשה אותם מסומכוס עצמו (תולדות הכנסייה, 6, 17); פלדיוס מגלטיה  (365–425) מציין בחיבורו על הנזירות (*Historia Lausiaca*, lxiv ) כי הוא מצא בכתב יד "עתיק מאוד" את הקטע הבא שנכתב על ידי אוריגנס: "ספר זה מצאתי בבית יוליאנה, הבתולה בקיסריה , כשהסתתרתי שם; שאמרה שקיבלה אותו מסומכוס עצמו, המתרגם של היהודים". תאריך שהותו של אוריגנס עם יוליאנה היה כנראה בשנים 238–241, אבל הגרסה של סומכוס לכתבי הקודש כבר הייתה ידועה לאוריגנס כשכתב את הפירושים המוקדמים ביותר שלו, בסביבת שנת 228.

## מסורות מאוחרות יותר
לפי דבריהם של סופרים מאוחרים רבים המדברים על סומכוס, הוא בוודאי היה אדם בעל חשיבות רבה בקרב האביוניטים, שכן "סומכים" היה מונח שנשאר בשימוש על ידי הקתולים אפילו במאה הרביעית לגבי הנצרנים  או האביוניטים, כפי שאנו יודעים מהחקיין הפסאודואפיגרפי של אמברוזיוס, פסאודו-אמברוזיוס , "פרולוג לאיגרת אל הגלטים", ומכתבי אוגוסטינוס נגד כופרים.

## ראו גם
* עקילס הגר
* תאודוטיון
* הקספלה

## קישורים חיצוניים
* 
* Henry Wace, *A Dictionary of Christian Biography and Literature*, "Symmachus" (2), pp. 917-918
* Symmachus, האנציקלופדיה היהודית
* השוואה בין תרגומי התנ"ך ובהם תרגום סומכוס ליוונית

## הערות שוליים

קטגוריה:גרים
קטגוריה:מחלוקות ופולמוסים ביהדות
קטגוריה:מתרגמים מעברית
קטגוריה:אישים שחיו במאה ה-2
קטגוריה:שומרונים
קטגוריה:יהודים במאה ה-2
העולם שאחרי: הכחדה

**העולם שאחרי: הכחדה** (באנגלית: **Annihilation**) הוא סרט מדע בדיוני-אימה אמריקאי משנת 2018, בבימויו של אלכס גארלנד, המבוסס על הרומן באותו שם מאת ג'ף ונדרמיר. הסרט מככבים בו נטלי פורטמן, ג'ניפר ג'ייסון לי, טסה תומפסון, ג'ינה רודריגז ואוסקר אייזק. העלילה עוקבת אחר צוות מדעניות שנכנס לאזור סגור ומסתורי המכונה "הבוהק" (The Shimmer), שם הן מגלות שינויים ביולוגיים מוזרים ומסוכנים בעולם שסביבן.

הסרט יצא לאקרנים בקולנוע בארצות הברית על ידי סרטי פרמאונט ב-23 בפברואר 2018 הוא שוחרר באופן דיגיטלי על ידי נטפליקס במספר מדינות אחרות ב-12 במרץ 2018. הוא קיבל ביקורות חיוביות ממבקרים והכניס 43 מיליון דולר ברחבי העולם. לפי המגזין אמפייר, הסרט מתייחס ל"דיכאון, אבל ונטיית האדם להרס עצמי".

## עלילה
לנה (נטלי פורטמן), ביולוגית וחיילת לשעבר, מצטרפת לצוות של מדעניות בהובלת הפסיכולוגית ד"ר ונטרס (ג'ניפר ג'ייסון לי) כדי לחקור את "הבוהק" - אזור מסתורי שבו החוקים הפיזיקליים מתעוותים והביולוגיה משתנה בצורה קיצונית. "הבוהק" החל להתפשט לאחר שאסטרואיד פגע בכדור הארץ, והוא משמיד כל צוות שנכנס אליו, כולל את בעלה של לנה, קיין (אוסקר אייזק), שהצליח לחזור אך במצב בריאותי חמור. במהלך המשימה, הצוות מתמודד עם תופעות מוזרות ומפחידות, והשורדים מגלים שגורלם עלול להיות חמור יותר ממה שציפו.

## צוות השחקנים
* **נטלי פורטמן** בתפקיד לנה - ביולוגית וחיילת לשעבר המובילה את צוות החקירה.
* **ג'ניפר ג'ייסון לי** בתפקיד ד"ר ונטרס - פסיכולוגית ומנהיגת הצוות.
* **טסה תומפסון** בתפקיד ג'וזי רדק** - פיזיקאית וביולוגית המשתתפת בצוות החקירה.
* **ג'ינה רודריגז** בתפקיד אניה ת'ורנסן - חובשת בצוות החקירה.
* **אוסקר אייזק** בתפקיד קיין - בעלה של לנה, חייל שחזר מ"הבוהק" במצב קשה.

## ביקורות
הסרט "העולם שאחרי: הכחדה" זכה לביקורות חיוביות בעיקרן מצד המבקרים, ששיבחו את הבימוי של אלכס גארלנד, את המשחק של נטלי פורטמן ואת העיבוד הקולנועי המורכב והחזותי לספרו של ג'ף ונדרמיר. הסרט קיבל ציון של 88% באתר Rotten Tomatoes, המבוסס על מעל 300 ביקורות, וציון של 79 מתוך 100 באתר Metacritic, מה שמעיד על ביקורות חיוביות ואהדה מצד המבקרים.

## קישורים חיצוניים

#### ביקורות
* 
* 
* 
* 

## הערות שוליים

קטגוריה:סרטי חוצנים
קטגוריה:סרטי פרמאונט
קטגוריה:סרטי פלישות חוצנים
קטגוריה:סרטי אימה מ-2018
קטגוריה:סרטי 2018
אליזבט טאון

**אליזבט טאון** (באנגלית: **Elizabethtown**) הוא סרט דרמה-קומדיה רומנטית אמריקאי משנת 2005, בבימויו של קמרון קרואו ובכיכובם של אורלנדו בלום וקירסטן דנסט. הסרט מספר את סיפורו של דרו ביילור, מעצב נעליים צעיר שמגלה כי אביו נפטר במהלך טיול שורשים בעיירה הקטנה אליזבט טאון בקנטקי. במהלך המסע, דרו מתמודד עם כישלון מקצועי, פוגש דיילת בשם קלייר, ולומד מחדש את ערך החיים והמשפחה.

הסרט הוקרן בבכורה ב-4 בספטמבר 2005 בפסטיבל ונציה 2005 ויצא לאקרנים ברחבי העולם ב-14 באוקטובר 2005. הוא גרף 10.6 מיליון דולר בסוף השבוע הראשון וסה"כ 52 מיליון דולר ברחבי העולם, מול תקציב של 45 מיליון דולר. 

## תקציר העלילה
דרו ביילור (אורלנדו בלום) הוא מעצב נעליים מצליח שהקריירה שלו מתרסקת בעקבות כישלון פרויקט גדול בחברה בה הוא עובד. כאשר דרו עומד בפני פיטורין ואף שוקל להתאבד, הוא מקבל את הידיעה על מות אביו, מה שמאלץ אותו לחזור לעיירת הולדתו, אליזבט טאון שבקנטקי, כדי לטפל בסידורי הלוויה. במהלך הנסיעה, הוא פוגש דיילת מלאת חיים בשם קלייר (קירסטן דנסט) שמסייעת לו לראות את חייו באור חדש ולגלות מחדש את משמעותם.

## צוות השחקנים הראשי
* **[[אורלנדו בלום]]** בתפקיד דרו ביילור - מעצב נעליים שמוצא את עצמו בשפל מקצועי ואישי, ומוצא נחמה במהלך מסעו לאליזבט טאון.
* **[[קירסטן דנסט]]** בתפקיד קלייר קולברן - דיילת מלאת חיים שפוגשת את דרו ומסייעת לו למצוא את דרכו מחדש.
* **[[סוזן סרנדון]]** בתפקיד הולי ביילור - אמו של דרו, שמתמודדת עם אובדן בעלה ומנסה לשמור על המשפחה יחד.
* **[[אלק בולדווין]]** בתפקיד פיל דבוס - הבוס של דרו, שמפטר אותו לאחר כישלון הפרויקט.

## ביקורות
הסרט "אליזבט טאון" קיבל ביקורות מעורבות מהמבקרים, כאשר חלקם שיבחו את הקסם והכימיה בין בלום ודנסט, בעוד אחרים מתחו ביקורת על העלילה והטון המעורב של הסרט. הסרט זכה לציון של 28% באתר Rotten Tomatoes, המבוסס על כ-158 ביקורות, וציון של 45 מתוך 100 באתר Metacritic, מה שמעיד על ביקורות מעורבות עד שליליות.

## קישורים חיצוניים
* 

## הערות שוליים

קטגוריה:סרטי קומדיה טרגית
קטגוריה:סרטי פרמאונט
קטגוריה:סרטי קומדיה רומנטית אמריקאיים
קטגוריה:סרטי 2005
קטגוריה:סרטים שצולמו בקנטקי
קטגוריה:סרטים שצולמו בארקנסו
INTOSAI

**הארגון הבין-לאומי למוסדות ביקורת עליונים** (באנגלית: **The International Organization of Supreme Audit Institutions**, ראשי תיבות: **INTOSAI**) הוא ארגון בינלאומי עצמאי בעל מעמד מייעץ מיוחד של האו"ם אשר הוקם ב-1953 ועוסק ביצירה והטמעה של תקנים בין-לאומיים לביקורת המדינה, כדי לשפר את ביקורת המגזר הציבורי ברחבי העולם ולתרום להעלאת ניסיונם, מעמדם והשפעתם של מוסדות ביקורת המדינה.
מטה הארגון יושב בווינה שבאוסטריה.

## היסטוריה
לאחר מלחמת העולם השנייה, בשנת 1953 נפגשו 34 משרדי חוץ וארגונים שותפים ביוזמת ראש מוסד הביקורת העליון של קובה כדי להשתתף בקונגרס הראשון בהוואנה. בהזדמנות זו נוסד INTOSAI (הארגון הבינלאומי של מוסדות ביקורת עליונים) כאיגוד בינלאומי, ומשתתפי הקונגרס החליטו לקיים כל שלוש שנים קונגרס INTOSAI במקומות שונים.

## מטרות
#### מטרות ה-INTOSAI
* קידום שיתוף פעולה בין מוסדות ביקורת עליונים ברחבי העולם, חילוק ידע וניסיון, והגדרת סטנדרטים אחידים לבדיקות במגזר הציבורי.
* ייצוג מוסדות הבקורת העליונים בזירה הבינלאומית והשפעה על קביעת מדיניות בתחום הבקרה והחשבונאות במגזר הציבורי.
* השקעה בפיתוח מקצועי של בודקי המגזר הציבורי, באמצעות סדנאות, הכשרות והעברת ידע עדכני.
* מתן סיוע טכני ומקצועי למדינות מתפתחות בבניית מערכות בקרה פנימית יעילות.

## חברות
#### חברי קבע
השתתפות מלאה בארגון INTOSAI מוקנית למוסדות הבקרה העליונים של מדינות או ארגונים על-לאומיים העומדים בקריטריונים הבאים:
* **מדינות:** מוסדות הבקרה העליונים של כל מדינה שהיא חברה בארגון האומות המאוחדות או באחת מסוכנויותיו המיוחדות.
* **ארגונים על-לאומיים:** מוסדות הבקרה העליונים של ארגונים על-לאומיים בעלי מעמד משפטי ברור ומידה גבוהה של אינטגרציה בתחומים כלכליים, טכניים, ארגוניים או פיננסיים.

#### חברים שותפים
השתתפות בארגון INTOSAI אינה מוגבלת רק למוסדות ביקורת עליונים. הארגון מקדם שיתוף פעולה עם מגוון רחב של גופים, ביניהם ארגונים בינלאומיים, מקצועיים ואחרים, החולקים את חזון הארגון לקידום הבקרה הפנימית במגזר הציבורי. ארגונים אלו יכולים להגיש בקשה להצטרף כ'חברים שותפים'. בעוד שחברים שותפים אינם נהנים מזכות הצבעה, הם יכולים להשתתף באופן פעיל בפעילויות הארגון, להציג את רעיונותיהם וללמוד מניסיון של אחרים. חברות שותפה מאפשרת גישה למגוון רחב של משאבים, לרבות מחקרים, פרסומים ומידע עדכני בתחום הבקרה הפנימית

## ראו גם
* מבקר המדינה (ישראל)
* EUROSAI (האיחוד האירופי)

## קישורים חיצוניים

## הערות שוליים

קטגוריה:ארגונים בין-לאומיים
קטגוריה:ביקורת
עשרת הדיברות (סרט, 1923)

**עשרת הדיברות** (באנגלית: **The Ten Commandments**) הוא סרט אפי אמריקאי משנת 1923 בבימויו של ססיל ב. דה-מיל. סרט זה הוא סרט אילם, שצולם בשחור-לבן. הסרט מחולק לשני חלקים: החלק הראשון הוא עיבוד מקראי המספר את סיפור יציאת מצרים וקבלת לוחות הברית במעמד הר סיני, בעוד החלק השני מתאר סיפור מודרני על חשיבות השמירה על עשרת הדיברות בחיים המודרניים. הסרט נחשב לאחד מהפקות הסרט האפי הראשונות של הוליווד ונודע בשל ההפקה הרחבה והחדשנית של סצנות מקראיות. סרט זה קדם לסרט היוקרה  בעל אותו שם, שצולם בצבע, ובקול, בבימויו של דה-מיל משנת 1956.

*עשרת הדיברות* היא אחת מיני יצירות רבות משנת 1923 שנכנסו לרשות הרבים בארצות הברית ב-2019. 

## עלילה
זמן_חלונית=4|ממוזער| הסרט עשרת הדיברות
החלק הראשון של הסרט מתאר את סיפור יציאת מצרים בהנהגת משה (המגולם על ידי תיאודור רוברטס) ואת קבלת עשרת הדיברות על הר סיני. הסרט כולל את סצנת חציית ים סוף שנחשבת לאחד מההישגים הקולנועיים המשמעותיים של התקופה.

החלק השני של הסרט עובר לסיפור מודרני, שבו משפחה מתמודדת עם השפעות חטאים כמו חמדנות ושחיתות, בהקשר לשמירה או להפרת עשרת הדיברות. סיפור זה ממחיש את החשיבות הנצחית של הדיברות גם בעידן המודרני.

## צוות השחקנים
* **תיאודור רוברטס** בתפקיד משה - מנהיג בני ישראל שמובילם ביציאת מצרים.
* **צ'ארלס דה רוש** בתפקיד רעמסס - פרעה המצרי שמתנגד לשחרור בני ישראל.
* **ג'וליה פיי** בתפקיד נפרטירי - אהובתו של רעמסס.
* **ריצ'רד דיקס** בתפקיד ג'ון מקטאוויש - אחת הדמויות בסיפור המודרני.
* **רוד לה רוק** בתפקיד דן מקטאוויש - אחיו של ג'ון, המסמל את החטאים בסיפור המודרני.

## ביקורות
הסרט "עשרת הדיברות" משנת 1923 זכה לשבחים בעיקר בשל הפקת הענק של דה-מיל והשימוש בחידושים טכנולוגיים שהיו פורצי דרך לזמנם, כולל סצנות רחבות היקף ואפקטים מיוחדים. הסרט הוגדר כהצלחה אמנותית ומסחרית, והניח את היסודות להפקות עתידיות של סרטים היסטוריים. היום הסרט נחשב לקלאסיקה של הקולנוע האילם.

הסרט זכה לשבחים מצד המבקרים של אותה תקופה, ולאורך השנים נשמר כמופת קולנועי, במיוחד בהקשר של עיבודים אפיים של סיפורי תנ"ך. עם זאת, יש המוצאים את הסיפור המודרני פחות מרשים בהשוואה לחלק המקראי.

## קישורים חיצוניים

## הערות שוליים

קטגוריה:סרטי פרמאונט
קטגוריה:סרטים שצונזרו
קטגוריה:עשרת הדיברות
קטגוריה:סרטי נצרות
קטגוריה:סרטי יהדות
קטגוריה:סרטי שחור-לבן אמריקאיים
קטגוריה:סרטי 1923
אסון בלב ים

**אסון בלב ים** (באנגלית: **Deepwater Horizon**) הוא סרט דרמה-פעולה אמריקאי משנת 2016, בבימויו של פיטר ברג ובכיכובם של מארק וולברג, קורט ראסל, ג'ון מלקוביץ', וקייט הדסון. הסרט מבוסס על אירועים אמיתיים שהתרחשו במהלך פיצוץ אסדת הקידוח דיפווטר הורייזן במפרץ מקסיקו בשנת 2010, אשר הוביל לאסון אקולוגי חמור ולדליפת הנפט הגדולה ביותר בתולדות ארצות הברית.

הצילום הראשי החל ב-27 באפריל 2015 בניו אורלינס, לואיזיאנה. הסרט הוקרן בבכורה בפסטיבל הסרטים הבינלאומי של טורונטו 2016 ויצא לאקרנים בארצות הברית ב-30 בספטמבר 2016. הוא זכה לביקורות חיוביות, אבל חווה אכזבה בקופות בכך שהכניס מעט פחות מ-122 מיליון דולר ברחבי העולם מול תקציב של 110 מיליון דולר, מה שהביא להפסד של 60–112 מיליון דולר לאולפן. הסרט היה מועמד לשני פרסי אוסקר בטקס האוסקר ה-89 : עריכת הסאונד הטובה ביותר והאפקטים החזותיים הטובים ביותר, ופרס באפט"א לסאונד הטוב ביותר בטקס פרסי האקדמיה הבריטית ה-70 .

## תקציר העלילה
הסרט מתאר את האירועים שהובילו לפיצוץ על אסדת הקידוח "Deepwater Horizon" של חברת BP. מייק ויליאמס (מארק וולברג), מהנדס קידוח, יחד עם הצוות שלו, מוצאים עצמם במאבק הישרדות מול האש המשתוללת לאחר הפיצוץ. הסרט מתמקד בגבורה של הצוות שניסה להציל את עצמו ואת חבריו בתוך הכאוס המשתולל באסדה, ומציג את השלכותיו הקשות של האסון על העובדים ועל הסביבה.

## צוות השחקנים הראשי
* **[[מארק וולברג]]** בתפקיד מייק ויליאמס - מהנדס קידוח באסדת "Deepwater Horizon".
* **[[קורט ראסל]]** בתפקיד ג'ימי הארל - מפקד האסדה.
* **[[ג'ון מלקוביץ']]** בתפקיד דונלד וידרין - מנהל בכיר ב-BP, שמקבל החלטות על האסדה.
* **[[קייט הדסון]]** בתפקיד פלישיה ויליאמס - אשתו של מייק ויליאמס.
* **[[ג'ינה רודריגז]]** בתפקיד אנדריאה פלטז - חברה בצוות האסדה.

## ביקורות
הסרט "אסון בלב ים" זכה לשבחים רבים מהמבקרים, במיוחד על ההופעות של השחקנים, הבימוי הדינמי של פיטר ברג והאופן שבו הוצגו האירועים האמיתיים. המבקרים ציינו לטובה את הסרט בשל הדיוק בפרטים ובתחושות, ואת הדרך שבה הוא מצליח לשלב בין דרמה אישית לבין הצגת אסון בקנה מידה גדול. הסרט קיבל ציון של 82% באתר Rotten Tomatoes, המבוסס על מעל 250 ביקורות, וציון של 68 מתוך 100 באתר Metacritic, מה שמעיד על ביקורות חיוביות ברובן.

## קישורים חיצוניים
* 

## הערות שוליים

קטגוריה:סרטי IMAX
קטגוריה:סרטי מתח אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטי 2016
קטגוריה:סרטי פיטר ברג
שאנדור ברודי (כדורגלן)

**שאנדור ברודי** (בהונגרית: **Bródy Sándor**; סקולה, 16 במאי 1884 – 19 באפריל 1944) היה כדורגלן נבחרת הונגריה יהודי-הונגרי, קשר אמצעי של קבוצת פרנצווארוש. הוא היה שחקן בלתי נלאה עם יכולת לחימה מעל הממוצע וחזק בצורה יוצאת דופן. משחק הראש שלו היה יוצא מן הכלל ובולט בכדורגל ההונגרי. הוא גם עזר למעשה להתקפות קבוצתו והנבחרת עם המסירות הארוכות שלו.

## משפחתו
הוריו היו מוריץ ברודי ומינה לפלר.

## קריירה
### בקבוצת מועדון
ב-23 בפברואר 1902, הוא ערך את הופעת הבכורה שלו בקבוצת פרנצווארוש נגד BTC (1-5), שם שיחק במשך 12 עונות, שמונה פעמים כאלופת הונגריה וארבע פעמים כסגנית אלופה. המשחק האחרון שלו היה ב-10 במאי 1914. הוא שיחק נגד BTC (1-0). לאחר מכן חזר למשחק רשמי אחד ב-1920 וב-1921. הוא שיחק בסך הכל ב-307 משחקים של פרנצוואווארוש (151 ליגה, 92 בינלאומיים, 64 משחקי גביעים מקומיים) וכבש 17 שערים (11 ליגה, 6 אחרים). במלחמת העולם הראשונה היה חייל ובמלחמת העולם השנייה נספה בשואה.

### בנבחרת הלאומית
בין 1906 לבין 1913 הופיע 17 פעמים במדי הנבחרת הלאומית ההונגרית וכבש שער אחד. הוא היה חבר בנבחרת שהשתתפה באולימפיאדת סטוקהולם (1912), אך לא שיחק.

### בתור מאמן
בשנים 1925–1926 הוביל את הירוקים-לבנים לאליפות כמאמן לא רשמי. ב-1937 הוא היה המאמן הראשי של פרנצווארוש.

## ההצלחותיו, פרסים
### בתור שחקן
* אליפות הונגריה
** אלופה: 1903, 1905, 1906-1907, 1908-1909, 1909-1910, 1910-1911, 1911-1912, 1912-1913
** 2. : 1902, 1904, 1907-1908, 1913-1914
* גביע הונגרי
** זוכה: 1913
* כדור הכסף
** זוכה: 1903, 1904, 1906, 1908, 1909
* גביע האתגר
** זוכה: 1909
* אלוף תמידי של פרנצווארוש: 1925

### כמאמן
* אליפות הונגריה
** אלופה: 1925-1926

## סטטיסטיקה
### משחקיו בנבחרת

## לקריאה נוספת

* Bródy Sándor NB I-es statisztikája a Nemzeti Labdarúgó Archívum oldalán
* Antal Zoltán, Hoffer József: Alberttől Zsákig. Budapest: Sportkiadó. 1968. 
* Rejtő László – Lukács László – Szepesi György: Felejthetetlen 90 percek. Budapest: Sportkiadó. 1977. 
* Nagy Béla: Fradisták. Budapest: Sportpropaganda. 1981. 


## קישורים חיצוניים

## הערות שוליים

קטגוריה:כדורגלנים יהודים הונגרים
קטגוריה:קשרי כדורגל יהודים הונגרים
קטגוריה:כדורגלני פרנצווארוש
קטגוריה:יהודים בצבא האוסטרו-הונגרי במלחמת העולם הראשונה
קטגוריה:משתתפי אולימפיאדת סטוקהולם (1912)
קטגוריה:ספורטאים יהודים הונגרים
קטגוריה:אוסטרו-הונגרים שנשבו במלחמת העולם הראשונה
קטגוריה:ספורטאים אולימפיים הונגרים
קטגוריה:ספורטאים אולימפיים יהודים
קטגוריה:מאמני כדורגל הונגרים
קטגוריה:מאמני כדורגל יהודים
קטגוריה:ספורטאים שנספו בשואה
קטגוריה:הונגרים שנולדו ב-1884
קטגוריה:הונגרים שנפטרו ב-1944
אמביסטומה מנומרת

**אמביסטומה מנומרת** (שם מדעי: *Ambystoma maculatum*) היא מין של סלמנדרה מהמשפחה סלמנדרות חפרפרת החיה במזרח ארצות הברית וקנדה בין נובה סקוטיה, דרך ימת סופיריור ודרומה עד לג'ורג'יה הדרומית וטקסס.

## תיאור
סלמנדרה זו מגיעה לאורך ממוצע של כ-15–25 ס"מ, כאשר הנקבות גדולות בדרך כלל יותר מהזכרים. היא בעלת עור שחור או אפור-כהה, כחול כהה, ירוק כהה או חום כהה. הכתמים על הגב הם צהובים או כתומים. לסלמנדרה ראש עגול ועיניים גדולות והיא בעלת גפיים קצרות וזנב עבה. בטבע פרטים יכולים לחיות עד 20 שנה כשבשבי נצפו גם בגיל 30.

הסלמנדרה מצויה בטבע ביערות ממוזגים, לרבות יערות גשם ממוזגים ולחים ובמקווי מים כמו בריכות. הסלמנדרות חיות לרוב במחילות מתחת לאדמה ויוצאות רק בעת ירידת גשמים. כאשר הסלמנדרה מופרעת היא נוטה להסתתר בין העלים שעל הקרקעית אך היא מסוגלת גם לבצע אוטוטומיה לזנבה ועורה מכיל רעלים הדוחים טורפים.

הסלמנדרה ניזונה מתולעי אדמה, שבלולים, עכבישים, חרקים, מרבי רגליים, אצות ועוד ואף מסלמנדרות קטנות יותר. הראשנים הבוקעים ניזונים מחסרי חוליות מימיים אך יהפכו לקניבליים בהינתן הזדמנות, למשל בתנאי רעב.

לעוברי הסלמנדרה ישנו קשר סימביוזי ייחודי עם האצה *Chlorococcum amblystomatis*, הגדלה על קליפת ביציהם ועוזרת לייצור חמצן לביצים ולהרחקת אמוניה מהביצים. ראשני הסלמנדרה מתפתחות תוך חודש-חודשיים, בהתאם לטמפרטורת המים. כעבור חודשיים עד 4 חודשים הראשנים מתבגרים והופכים לסמנדרות צעירות.

## קישורים חיצוניים

## הערות שוליים


Ambystoma maculatum 339964801.jpg
SpottedSalamander.jpg
Spotted Salamander - Ambystoma maculatum (15403871091).jpg


קטגוריה:טקסונים שתוארו בידי ג'ורג' שו
קטגוריה:בעלי חיים שתוארו ב-1802
קטגוריה:אמביסטומיים
קטגוריה:ארצות הברית: דו-חיים
קטגוריה:בעלי חיים ביערות גשם ממוזגים
גשר הזכוכית בג'אנגג'יאג'יה

**גשר הזכוכית בג'אנגג'יאג'יה** (במנדרינית: **张家界大峡谷玻璃桥**) הוא גשר הולכי רגל תלוי בג'אנגג'יאג'יה שבמחוז חונאן ברפובליקה העממית של סין, המהווה אטרקציה תיירותית. רצפת הגשר עשויה בחלקה מזכוכית שקופה. הוא נחשב עם פתיחתו לציבור ב-20 באוגוסט 2016, לגשר הארוך והגבוה ביותר עם רצפת זכוכית. הוא נמתח מעל קניון ובין שני צוקי הרים, בפארק היער הלאומי ג'אנגג'יאג'יה  בצפון-מערב מחוז חונאן. הגשר תוכנן על ידי האדריכל הישראלי חיים דותן.

אורכו של הגשר 430 מטר בסך הכל, רוחבו 6 מטרים, והוא תלוי כ-300 מטרים מעל הקרקע. הוא תוכנן לאכלס עד 800 מבקרים בו זמנית.

לבניית הגשר, הוקמו 4 עמודי תמיכה בשולי קירות הקניון. רצפת הגשר עשויה מסגרת מתכתית, בה משולבות מעל 120 לוחות זכוכית מחוסמת. כל לוח מורכב מ-3 שכבות, בעובי 5.1 סנטימטר כל אחת.

## גלריה

קובץ:Zhangjiajie Glass Bridge 20190726 (2).jpg|מבט מרכזי
קובץ:Zhangjiajie Glass Bridge 20190726.jpg|לוח זכוכית ברצפה
קובץ:Glass Bridge in Zhangjiajie China.jpg|מבט מהצד


## קישורים חיצוניים

* 
* 

## ראו גם

* המשכן לאמנויות הבמה באשדוד – מבנה ידוע נוסף בעיצובו של חיים דותן

## הערות שוליים

קטגוריה:גשרים להולכי רגל
קטגוריה:סין: מבנים
קטגוריה:חונאן
קטגוריה:מבנים ואתרים שתכנן חיים דותן
הפלישה למערב

**הפלישה למערב** (באנגלית: **Cowboys & Aliens**) הוא סרט מדע בדיוני-מערבון אמריקאי משנת 2011, בבימויו של ג'ון פאברו ובכיכובם של דניאל קרייג, האריסון פורד ואוליביה ויילד. הסרט מבוסס על רומן גרפי באותו שם מאת סקוט מיטשל רוזנברג ומשלב אלמנטים של מערבונים קלאסיים עם מדע בדיוני. העלילה עוקבת אחר קבוצה של קאובויים ותושבי עיירה קטנה באריזונה בשנות ה-1870 שנאלצים להתמודד עם פלישה של חייזרים מתקדמים שמגיעים לכדור הארץ במטרה לשעבד את האנושות.

הפרויקט החל בפיתוח באפריל 1997, כאשרסרטי יוניברסל ודרימוורקס קנו את זכויות הסרט לקונספט שהציג רוזנברג אותו תיאר כרומן גרפי בפיתוח. לאחר פרסום הרומן הגרפי ב-2006, הפיתוח של הסרט החל שוב, וג'ון פאברו חתם כבמאי בספטמבר 2009. בתקציב של 163 מיליון דולר, הצילומים לסרט החלו ביוני 2010, בניו מקסיקו ובקליפורניה. למרות לחץ האולפן לשחרר את הסרט בתלת-ממד, פאברו בחר לצלם באופן מסורתי כדי לקדם "תחושה של סרט קלאסי".

*הסרט* הוקרן בבכורה בקומיק-קון, סן דייגו 2011 ויצא לאקרנים בארצות הברית על ידי ב-29 ביולי. הסרט לא עלה על הציפיות בקופות, והרוויח 174.8 מיליון דולר בתקציב של 163 מיליון דולר.

## עלילה
הסרט מתחיל כאשר זר מסתורי (דניאל קרייג) מתעורר במדבר ללא זיכרון על עברו ועם מכשיר מוזר על פרק ידו. הוא מגיע לעיירה קטנה בשם אבסולושן, שבה השלטון מוחזק בידיו של קולונל וודרו דולרהייד (האריסון פורד). כאשר החייזרים תוקפים את העיירה, הזר מתגלה כמנהיג המאבק נגדם, בעוד תושבי העיירה המאוחדים, כולל דולרהייד ובנו, נלחמים יחד כדי להגן על כוכב הלכת מפני הפולשים.

## צוות השחקנים
* **דניאל קרייג** בתפקיד ג'ייק לונרגן - זר מסתורי שמתעורר ללא זיכרון ונמצא במרכז המאבק נגד החייזרים.
* **האריסון פורד** בתפקיד קולונל וודרו דולרהייד - קולונל נוקשה השולט בעיירה ואביו של פרסי.
* **אוליביה ויילד** בתפקיד אלה סווינסון - אישה מסתורית עם עבר סודי שמצטרפת למאבק נגד החייזרים.
* **סם רוקוול** בתפקיד דוק - רופא בעיירה ואחד מהמגינים על העיירה.
* **פול דנו** בתפקיד פרסי דולרהייד - בנו המפונק של קולונל דולרהייד.

## ביקורות
הסרט "הפלישה למערב" קיבל ביקורות מעורבות מצד המבקרים. רבים שיבחו את הרעיון הייחודי של שילוב מערבון עם מדע בדיוני ואת הופעותיהם של קרייג ופורד, אך מתחו ביקורת על העלילה, שלדבריהם לא הצליחה לנצל את הפוטנציאל של הקונספט המעניין. הסרט קיבל ציון של 44% באתר Rotten Tomatoes, המבוסס על מעל 250 ביקורות, וציון של 50 מתוך 100 באתר Metacritic.

## קישורים חיצוניים
* 

## הערות שוליים

קטגוריה:סרטי אולפני יוניברסל
קטגוריה:סרטי פרמאונט
קטגוריה:סרטי IMAX
קטגוריה:סרטי ג'ון פאברו
קטגוריה:סרטי חוצנים
קטגוריה:דרימוורקס: סרטים
קטגוריה:סרטי פלישות חוצנים
קטגוריה:סרטי 2011
קטגוריה:סרטים שהיו כישלון קופתי
קטגוריה:סרטי מדע בדיוני מ-2011
קטגוריה:סרטים שצולמו בקליפורניה
טרקה צ'ילאג

**טֶרְקָה צִ'ילַאג** (במקור **רֵזִי (תרזיה) שטרן**, בהונגרית: **Csillag Terka**; קאפושוואר, 9 ביולי 1867 – ביולי 1942) הייתה שחקנית קלאסית יהודייה-הונגרייה ששיחקה על במות גרמניה בהצלחה גדולה במגוון תפקידים. היא נספתה בשואה בגטו טרזינשטאט.

## קורות חייה
רזי שטרן נולדה במשפחה יהודית כבתם של שמואל שטרן ושל רוזה גולדשטיין. קריירת התיאטרון שלה החלה ב-1882. היא לא הייתה עדיין בת 17 כשהפכה חברה בתיאטרון רזידנץ בברלין. משם חתמה על חוזה באאכן ולאחר מכן בהאנובר. אחר כך היו לה תחנות תיאטרון בקניגסברג, קלן, פוזנן, ברנו. משנת 1900 הייתה חבר מהשורה הראשונה בתיאטרון החצר של דרזדן. בין 1919 לבין 1932 הייתה חברה בהרכב של "צלאח א-דין שמיט". ב-1932 חגגה את יובל ה-50 שלה על הבמה; בשלב זה הודיעה על פרישה ממשחק.

במהלך מלחמת העולם השנייה, במאי 1942 היא הועברה לבוכום, גרמניה, לרחוב הורסט וסל 56, לבית שהוכרז כ"בית יהודי". לאחר מכן, בשבועות האחרונים שלפני הגירוש הועברה לבית ספר יהודי לשעבר במקום. משם גורשו היא ויהודים נוספים מבוכום למחנה הריכוז טרזינשטט מאוחר יותר באותה שנה היא מתה בגטו זה.

ב-4 בנובמבר 2004, בבוכום, שם השיגה את ההצלחות הגדולות ביותר שלה לפני המלחמה, הונחה אבן נגף לזכרה של טרקה צ'ילאג, עליה כתוב שהתאבדה.
[שמאל|ממוזער|220x220 פיקסלים| אבן הנגף של טרקה צ'ילאג ב[בוכום]]
במהלך הקריירה שלה במשך חמישה עשורים הופיעה ב**יותר מ-3,000 הצגות**. היה לה להיט גדול בתפקיד הגברת עם הקמליות.

## תפקידי תיאטרון (חלקי)
* סאפו (אלפונס דודה)
* פדורה (ויקטוריין סרדו)
* קלאופטרה (שייקספיר : אנטוניוס וקלאופטרה)
* ליידי מקבת' (שייקספיר : מקבת')
* אדלהייד (יוהאן וולפגנג פון גתה : גץ פון ברליכינגן)
* מריה סטיוארט (פרידריך שילר)
* מרגרט גוטייה (אלכסנדר דיומא הבן: הגברת עם הקמליות)
* מדיאה (פרנץ גרילפרצר)

## לקריאה נוספת
* לקסיקון התיאטרון ההונגרי. אלדאר שופפלין (עורך) בודפשט, 1929–1931)
* Der Humorist, 21. בעמוד הראשון עם ציור מאת יאן וילימק, בעמוד עם ביוגרפיה קצרה.
* שאנדור אנדי : בלי ריוואלדה. בודפשט, קרן לאסלו טלקי, 1999.
* שאנדור אנדי : שחקנים, תיאטראות, ערים. אנציקלופדיה קטנה לאמנות תיאטרון הונגרית מעבר לגבול. בודפשט-קלוז', באלשי-פוליס, 2005.

## קישורים חיצוניים

## הערות שוליים

קטגוריה:יהודיות הונגריות
קטגוריה:שחקניות תיאטרון יהודיות הונגריות
קטגוריה:שחקניות תיאטרון גרמניות
קטגוריה:מהגרים מהונגריה לגרמניה
קטגוריה:אסירים בגטו טרזיינשטט
קטגוריה:נספים בגטו טרזיינשטט
קטגוריה:קפושוואר: אישים
קטגוריה:נספי השואה
קטגוריה:ילידות 1867
קטגוריה:הונגרים שנולדו ב-1867
קטגוריה:נפטרות ב-1942
קטגוריה:הונגרים שנפטרו ב-1942
Cool Cat

"**Cool Cat**" הוא שיר שנכתב על ידי פרדי מרקיורי וג'ון דיקון, ובוצע במקור על ידי להקת הרוק הבריטית בה היו חברים, קווין. שיר זה הופיע באלבום האולפן העשירי שהוציאה הלהקה לאור, *[[Hot Space]]*, אשר יצא לאור בשנת 1982. בנוסף, השיר יצא כבי-סייד של הסינגל "Las Palabras de Amor" מאותו האלבום.

בשונה מרוב שיריה, שיר זה מעולם לא בוצע בהופעה חיה על ידי הלהקה, ואף לא על ידי "להקות ההמשך" שלה: קווין+פול רודג'רס וקווין+אדם למברט.

## רקע
### הקלטת השיר
שיר זה נכתב, הולחן והוקלט על ידי שני חברי להקה בלבד- פרדי מרקיורי בתפקידי זמרה ופסנתר חשמלי וג'ון דיקון בתפקידי גיטרה בס, גיטרה, תופים וסינתיסייזר.

### דייוויד בואי

בריאיון שנערך בשנת 1982, סיפר מרקיורי כי דייוויד בואי היה אמור להקליט קולות רקע עבור השיר. לאחר שסיים להקליט והאזין לתוצר הסופי, טען כי אינו היה מרוצה מהתוצאות. מאוחר יותר, האזין לג'אם סשן של הלהקה, במהלכו ניגנה שיר חדש בשם "Feel Like". בואי ביקש מהלהקה להסיר את החומרים שהקליט מתוך "Cool Cat", ובמקום אלה, יעזור ללהקה לכתוב, לשפר ואף לבצע עמה את השיר. לאחר שסיימו החמישה את התהליך, שונה שם השיר ל-"Under Pressure".

## מהדורת 2024

ב-20 באפריל 2024, לכבוד יום חנויות התקליטים הבינלאומי, הוציאה הלהקה לאור את השיר כסינגל על גבי תקליט 7" בצבע שושנה. לסינגל לווה וידאו-קליפ שהועלה ליוטיוב ב-24 במאי. קליפ זה לא זכה לאהדה רבה, ונכון ל-3 בספטמבר 2024 צבר כ-92,687 צפיות בלבד.

### רשימת השמעה

## משתתפים
* פרדי מרקיורי - זמרה, פסנתר חשמלי
* ג'ון דיקון - גיטרה, גיטרה בס, סינתיסייזר, מכונת תופים

## הערות שוליים

קטגוריה:שירי 1982
קטגוריה:סינגלים מ-2024
קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי ג'ון דיקון
קטגוריה:שירים שנכתבו על ידי פרדי מרקיורי
קטגוריה:סינגלים בהוצאת EMI רקורדס
מרכז העניינים

**מרכז העניינים** הוא שבועון חרדי המופץ בתפוצה חינמית מאז 2005. נכון ל-2024 העיתון מופץ בתפוצה שבועית של כ-130,000 עותקים.
## היסטוריה
השבועון נוסד בשנת 2005.

לאחר מכן העיתון נרכש בידי איש העסקים דבראל שטראובר.

באפריל 2010 יצחק נחשוני החל לערוך את העיתון.

במאי 2010 תקופה קצרה לאחר הקמת המבשר פורסם כי חבר הכנסת וסגן שר החינוך מאיר פרוש, ניהל משא ומתן לרכישת העיתון.

ביולי 2021 החל שניאור ובר לערוך את העיתון במקומו של יצחק נחשוני וחולל שינויים עמוקים במבנה העיתון ובסגנונו.

במהלך חודש ספטמבר 2023 נכנס לתפקיד העורך העיתונאי חיים פסל, ששימש כסגנו.

במהלך המשבר הפוליטי בישראל בספטמבר 2022 לקראת הבחירות לכנסת העשרים וחמש שנערכו בנובמבר באותה השנה, פרסם העורך שניאור ובר מאמר בעיתון מאת ראש האופוזיציה בנימין נתניהו, בקריאה לראשי מפלגות אגודת ישראל ודגל התורה שלא להתפצל ולהתמודד ברשימת יהדות התורה המאוחדת בבחירות.

## תפוצה
סקר TGI למגזר החרדי בשנת 2018 (האחרון שפרסם) קבע כי העיתון זוכה ל-19.1% חשיפה במגזר החרדי.

## הערות שוליים

קטגוריה:עיתונות חרדית בישראל
קטגוריה:ישראל: שבועונים
איגור ורניק

**איגור ורניק** (ברוסית: **Игорь Эмильевич Верник**; נולד ב-11 באוקטובר 1963) הוא שחקן קולנוע ותיאטרון, מפיק קולנוע וטלוויזיה, מנחה טלוויזיה ורדיו וזמר סובייטי-רוסי ממוצא יהודי. בשנת 2016 הוענק לו תואר אמן העם של הפדרציה הרוסית.

## ביוגרפיה
איגור ורניק נולד בשנת 1963 במוסקבה למשפחה יהודית. אביו היה יליד אודסה. הוא היה שחקן בתחום תיאטרון, בשנת 1999 הוענק לו תואר אמן העם של הפדרציה הרוסית. אשתו קיבלה השכלה במשפטים ועבדה כמורה למוזיקה. הם הוטמנו בחלקה יהודית בבית העלמין ווסטריאקובסקויה לצד קרובי משפחה נוספים. לאיגור נולד אח תאום ואדים ורניק, עיתונאי ומנחה טלוויזיה.

בשנת 1984 איגור ורניק סיים לימודים בבית ספר לשחקנים ליד התיאטרון האמנותי של מוסקבה. בשנת 1986 הוא התחיל לעבוד בתיאטרון אמנותי על שם צ'כוב.

בשנת 1986 ורניק לראשונה שיחק בסרט קולנוע. בסך הכול הוא שיחק ביותר מ-100 סרטים.

בשנת 1992 ורניק החל לעבוד בטלוויזיה. הוא היה מנחה של תוכניות טלוויזיה רבות, חלקם לצד אחיו.

ורניק כותב שירים ומוזיקה. חלק מיצירות שהוא כתב שולבו בסרטים בהם השתתף.

בשנת 2016 הוענק לו תואר אמן העם של הפדרציה הרוסית.

בשנת 2024 השתתף בסרט "האמן ומרגריטה" בבימויו של מיכאיל לוקשין המבוסס על הרומן מאת מיכאיל בולגקוב, "האמן ומרגריטה".

ורניק נשוי בשלישית. מאשתו הראשונה התגרש בשנת 1990 לאחר חמש שנים. היא עלתה לישראל. לאשתו השנייה היה נשוי משנת 1999 עד 2009. לזוג נולד בן בשם גריגורי שעובד כשחקן. באפריל 2023 ורניק התחתן בפעם השלישית.

## קישורים חיצוניים

* ביוגרפיה 

## הערות שוליים

קטגוריה:שחקני קולנוע וטלוויזיה יהודים רוסים
קטגוריה:שחקני תיאטרון יהודים רוסים
קטגוריה:מנחי טלוויזיה רוסים
קטגוריה:במאי קולנוע יהודים רוסים
קטגוריה:מנחי טלוויזיה יהודים
קטגוריה:סגל ערוץ 1 הרוסי
קטגוריה:מלחינים יהודים רוסים
קטגוריה:אמני העם של הפדרציה הרוסית
קטגוריה:סובייטים שנולדו ב-1963
יוליה רוטברג

**יוליה רוטברג** (ברוסית: **Юлия Ильинична Рутберг**; נולדה ב-8 ביולי 1965) היא שחקנית, מנחה טלוויזיה סובייטית-רוסית ממוצא יהודי. בשנת 2016 היא קיבלה תואר אמן העם של הפדרציה הרוסית. 

## ביוגרפיה
יוליה רוטברג נולדה בשנת 1965 במוסקבה למשפחה מעורבת. אביה איליה רוטברג היה יהודי. הוא סיים לימודי הנדסה, אך לאחר עבודה מספר שנים כמהנדס עבר לתחום אמנות. הוא היה שחקן תיאטרון וקולנוע, דוקטור במדעי האמנות. אמה של יוליה הייתה ממוצא רוסי, מורה לפסנתר.

יוליה רוטברג למדה בבית ספר למוזיקה ליד אקדמיה על שם גנסין. לאחר סיומה היא למדה שנתיים באקדמיה הרוסית לאמנויות התיאטרון ואז עברה לבית ספר ליד תיאטרון וכטנגוב אותה סיימה בשנת 1988. מאז היא עובדת בתיאטרון זה. על משחקה במספר הצגות שהועלו על במת התיאטרון רוטברג קיבלה פרסים.

בשנת 1988 רוטברג לראשונה שיחקה בסרט קולנוע. בסך הכול היא שיחקה ביותר מ-50 סרטים.

בנוסף למשחק רוטברג פועלת בטלוויזיה כמנחה ובדיבוב של סרטי הנפשה.

בשנת 2016 הוענק לה תואר אמן העם של הפדרציה הרוסית. בשנת 2021 על פעילות הוענק לה עיטור עיטור הידידות.

רוטברג הופיעה מספר פעמים בישראל עם הצגות תיאטרון.

יוליה רוטברג הייתה נשואה מספר פעמים. יש לה בן גריגורי מבעלה השני שמתגורר בארצות הברית. מבעלה השני רוטברג התגרשה כאשר הוא החליט לעבור לארצות הברית.

## קישורים חיצוניים
* 

* ביוגרפיה 

קטגוריה:שחקניות תיאטרון יהודיות
קטגוריה:שחקניות קולנוע וטלוויזיה רוסיות
קטגוריה:מדבבות יהודיות
קטגוריה:מדבבות רוסיות
קטגוריה:שחקניות תיאטרון רוסיות
קטגוריה:שחקניות קולנוע וטלוויזיה יהודיות
קטגוריה:מנחות טלוויזיה רוסיות
קטגוריה:מעוטרי עיטור הידידות (רוסיה)
קטגוריה:אמני העם של הפדרציה הרוסית
קטגוריה:ילידות 1963
קטגוריה:סובייטים שנולדו ב-1963
גודפרי

קטגוריה:שמות משפחה אנגליים
קטגוריה:שמות פרטיים
קטגוריה:שמות משפחה המבוססים על השם גוטפריד
לאונרד קובינגטון

**לאונרד ויילס קובינגטון** (באנגלית: **Leonard Wailes Covington**; 30 באוקטובר 1768 – 14 בנובמבר 1813) היה בריגדיר גנרל בצבא ארצות הברית וחבר בבית הנבחרים של ארצות הברית.

## ביוגרפיה
קובינגטון נולד ב-30 באוקטובר 1768 באקווסקו, מחוז פרינס ג'ורג', בפרובינציית מרילנד, והצטרף לצבא ארצות הברית כצוער במרץ 1792. הוא הועלה לדרגת קפטן ב-1794 ושירת במלחמת האינדיאנים בצפון-מערב (1785 – 1795) בפיקודו של אנתוני ווין, שם הצטיין בפורט רקאברי וקרב פאלן טימברס. הוא התפטר מהצבא בסיומה של מלחמת האינדיאנים בצפון-מערב.

בשנת 1809, לאונרד קובינגטון חזר לצבא כקולונל של הדרגונים הקלים, לאחר מכן שירת שנים רבות בבית הנבחרים של מרילנד ובשנים 1805–1807 כיהן מטעם המפלגה הדמוקרטית-רפובליקנית כחבר בית הנבחרים של ארצות הברית בקונגרס התשיעי. הוא קיבל פיקוד בפורט אדמס על נהר המיסיסיפי התחתון והשתתף בהשתלטות של ארצות הברית על הרפובליקה של מערב פלורידה בדצמבר 1810, בפריז'ס פלורידה, לואיזיאנה כיום. הוא שירת במלחמת 1812, והועלה לדרגת בריגדיר גנרל באוגוסט 1813. קובינגטון נפצע אנושות בקרב על חוות קרייזלר ומת שלושה ימים לאחר מכן, ב-14 בנובמבר 1813 בפרנץ' מילס, מחוז פרנקלין, ניו יורק.

בזמן מותו, בריגדיר גנרל קובינגטון ומשפחתו היו תושבי וושינגטון, בירת טריטוריית מיסיסיפי, בבית אשר נבנה בשנת 1810 ליד המתקן הצבאי פורט וושינגטון (במקור פורט דיארבורן), שבו פיקד קובינגטון על רגימנט הדרגונים הקלים. אשתו הייתה רבקה מקאל, בת דודתו הראשונה וקרובת משפחה של הגנרל ג'יימס וילקינסון. לקובינגטון היו לפחות ארבעה ילדים.

## קישורים חיצוניים

* 

## הערות שוליים

קטגוריה:אמריקאים ילידי מרילנד
קטגוריה:גנרלים בצבא ארצות הברית
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1768
קטגוריה:אמריקאים שנפטרו ב-1813
תיאטרון בובות תב"י

תיאטרון בובות "**תב"י**" (תיאטרון בובות ירושלים) היה תיאטרון בובות שפעל בירושלים, בשנים 1969–1971.

## היסטוריה
תיאטרון בובות תב"י הוקם בירושלים בשנת 1969 על ידי רבקה תמיר, חנה שטינברג והאומן מארק ינאי שהיו מורים בבית הספר אוסישקין בירושלים והגימנסיה העברית רחביה. מארק כיהן אז כמורה לאמנות ואחראי על קישוט בית הספר.
תיאטרון הבובות נועד למלא את החסר בסוג זה של פעילות אמנותית-תרבותית בירושלים של אותה תקופה. התיאטרון העלה בין היתר את ההצגה "שלושת הגרזנים", בהשראת משלי אַיְזוֹפּוֹס ובעיבוד עזרא תמיר. התפאורה ובובות המריונטה הייחודיות, הם פרי ביצועו של מארק בסיוע של חנה ורבקה. התיאטרון הופיע במקומות שונים ברחבי ירושלים ובישובים הסמוכים לעיר ואף קיבל את ברכת הדרך מצד יועצים חינוכיים של מחלקת החינוך בעיר.

בראיון לעיתון "הג'רוזלם פוסט ג'וניור" השיבה רבקה תמיר על שאלת הנחיצות של התיאטרון: "זה (תיאטרון בובות) הכרחי. הילדים מזדהים עם הבובות יותר מאשר עם שחקנים אמיתיים. הן (בובות המריונטה) מדברות אל לבם כמו שבובה מדברת אל לבה של ילדה, כמו שהקאראגוז מימי העבר (תיאטרון הצללים העות'מאני מהמאה ה-16) דיבר אל הקהל בבתי הקפה הערביים. אבל אנחנו רוצים שההצגות שלנו יהיו חינוכיות כמו גם משעשעות."

תיאטרון הבובות פעל עד שנת 1971.

## הערות שוליים

תב"י
תב"י
אהבה במלכוד

**אהבה במלכוד** (באנגלית: **Running on Empty**) הוא סרט דרמה אמריקאי משנת 1988, בבימויו של סידני לומט ובכיכובם של ריבר פיניקס, כריסטין לאטי וג'אד הירש. הסרט עוקב אחר סיפורם של זוג הורים הנמצאים במנוסה מרשויות החוק במשך שנים רבות לאחר שביצעו פיגוע פוליטי בשנות ה-70, וכל זאת בעוד הם מגדלים את שני ילדיהם בתנאים של חיים במחתרת. הסרט בוחן את המתחים שבין מחויבות משפחתית לערכים פוליטיים, ואת המחיר האישי שההורים והילדים משלמים על הבחירות שלהם.

ריבר פיניקס היה מועמד לפרס האוסקר לשחקן המשנה הטוב ביותר על תפקידו כדני פופ בסרט; נעמי פונר הייתה מועמדת לתסריט המקורי הטוב ביותר. פיניקס היה מועמד להופעה הטובה ביותר על ידי שחקן בתפקיד משנה בסרט קולנוע בגלובוס הזהב ; להטי הייתה מועמדת להופעה הטובה ביותר של שחקנית בסרט דרמה. הסרט היה מועמד לבמאי הטוב ביותר ולדרמה הקולנועית הטובה ביותר, והוא זכה בפרס גלובוס הזהב לתסריט הטוב ביותר. פלימפטון הייתה מועמדת לפרס האמן הצעיר לשחקנית הצעירה הטובה ביותר בסרט קולנוע. בראיון מאחורי הקלעים ב-21 במרץ 1989, בארוחת הצהריים ה-61 של המועמדים לאוסקר, הביע פיניקס את רצונו שלסרט יהיה סרט המשך. 

## עלילה
הסרט מתמקד במשפחת פופ - אנני (כריסטין לאטי) וארתור פופ (ג'אד הירש) ובניהם, דני (ריבר פיניקס) והארי, שנמצאים במנוסה מה-FBI לאחר שההורים היו מעורבים בפיגוע פוליטי בשנות ה-70 נגד מתקן כימי אמריקאי. המשפחה חיה במחתרת, מתחלפת בזהויות ושמות כל כמה חודשים כדי להימנע מהיתפסות. העלילה מסתבכת כאשר דני, נער מוכשר מוזיקלית, מקבל הצעת לימודים ומתחיל לפתח רגשות כלפי נערה מקומית, מה שמעלה את השאלה האם יוכל לפרוץ את מעגל החיים שבמשפחתו ולבנות לעצמו עתיד נורמלי.

## צוות השחקנים
* **[[ריבר פיניקס]]** בתפקיד דני פופ - בנם הבכור של ארתור ואנני, שמנסה למצוא את דרכו בתוך חיי המחתרת.
* **[[כריסטין לאטי]]** בתפקיד אנני פופ - אם המשפחה, שחייה במחבוא משפיעים על יחסיה עם בניה.
* **[[ג'אד הירש]]** בתפקיד ארתור פופ - האב והמנהיג של המשפחה, שמנסה לשמור על כולם בטוחים.
* **[[מרתה פלימפטון]]** בתפקיד לורנה פיליפס - נערה מקומית שמפתחת קשר רומנטי עם דני.

## ביקורות
הסרט "אהבה במלכוד" זכה לשבחים רבים מהמבקרים, במיוחד על הופעתו המרשימה של ריבר פיניקס, שזכה במועמדות לפרס אוסקר לשחקן המשנה הטוב ביותר. גם כריסטין לאטי וג'אד הירש זכו לשבחים על משחקם העמוק והמורכב. הסרט נחשב לאחת היצירות הבולטות בקריירה של סידני לומט, והוא מהווה חקר מרתק של משפחה במצוקה ואדם צעיר המתמודד עם גורל שאינו בשליטתו. הסרט קיבל ציון של 81% באתר Rotten Tomatoes, וציון של 72 מתוך 100 באתר Metacritic.

## קישורים חיצוניים

## הערות שוליים

קטגוריה:סרטי האחים וורנר
קטגוריה:סרטי 1988
קטגוריה:סרטים זוכי גלובוס הזהב - התסריט הטוב ביותר
קטגוריה:סרטי סידני לומט
קטגוריה:סרטים שצולמו בניו ג'רזי
פומפיי (סרט)

**פומפיי** (באנגלית: **Pompeii**) הוא סרט דרמה-היסטורי ופעולה משנת 2014 בבימויו של פול אנדרסון ובכיכובם של קיט הרינגטון, אמילי בראונינג, קיפר סאת'רלנד, וג'ארד האריס. הסרט מתרחש בשנת 79 לספירה ומתאר את סיפורם של תושבי העיר פומפיי במהלך התפרצותו ההרסנית של הר הגעש וזוב, שגרם לחורבנה של העיר ולמותם של אלפים מתושביה. במרכז העלילה עומד לוחם עבדים שנאבק על חירותו ואהבתו מול רקע של אסון טבע מתקרב.

הסרט הוקרן לראשונה בצרפת, בלגיה ורוסיה ב-19 בפברואר 2014 ולמחרת בארגנטינה, יוון, הונגריה, איטליה ואחר כך בארצות הברית וקנדה ב-21 בפברואר 2014. הסרט הכניס 117.8 מיליון דולר מול תקציב של כ-90 מיליון דולר.

## תקציר העלילה
הסרט מתמקד בסיפורו של מילו (קיט הרינגטון), עבד גלדיאטור שנלכד בילדותו בעקבות הריסת כפרו על ידי הצבא הרומי. מילו מתאהב בקאסיה (אמילי בראונינג), בתו של סוחר עשיר, שמחזירה לו אהבה. עם זאת, היא מאורסת בכפייה לסנאטור קורבוס (קיפר סאת'רלנד), אותו רומי שאחראי לחורבן כפרו של מילו. כל זאת מתרחש במקביל לאירועים המובילים להתפרצותו של הר הגעש וזוב, שמאיים להשמיד את העיר פומפיי. במהלך האירועים האסוניים, מילו נאבק על חירותו ועל חייו, בניסיון להציל את קאסיה מאסון הטבע ומהסכנות האנושיות.

## צוות השחקנים והדמויות
* קיט הרינגטון בתפקיד **מילו** – גלדיאטור עבד שנלחם על חירותו ואהבתו.
* אמילי בראונינג בתפקיד **קאסיה** – בתו של סוחר עשיר מאורסה בכפייה לסנאטור רומי.
* קיפר סאת'רלנד בתפקיד **סנאטור קורבוס** – אנטגוניסט רומי האחראי על חורבן כפרו של מילו.
* ג'ארד האריס בתפקיד **לוקרטיוס** – אביה של קאסיה.
* קרי-אן מוס בתפקיד **אורליוס** – אמה של קאסיה.
* ג'סיקה לוקאס בתפקיד **אריאדנה**.

## ביקורות
הסרט "פומפיי" קיבל ביקורות מעורבות עד שליליות מהמבקרים. המבקרים שיבחו את האפקטים הוויזואליים המרשימים ואת סצנות הפעולה, אך מתחו ביקורת על העלילה והדמויות, שנחשבו לשטחיות וקלישאתיות. הסרט זכה לציון של 27% באתר Rotten Tomatoes, המבוסס על מעל 120 ביקורות, וציון של 39 מתוך 100 באתר Metacritic, מה שמעיד על ביקורות שליליות בעיקרן.

## קישורים חיצוניים
* 

## הערות שוליים

קטגוריה:סרטי טריסטאר
קטגוריה:סרטים העוסקים בעבדות
קטגוריה:סרטי 2014
קטגוריה:סרטי אסונות
קטגוריה:רומא העתיקה בתרבות
קטגוריה:סרטים על מוות
אוליסס 31

**אוליסס 31** (ביפנית: **宇宙伝説ユリシーズ**, בצרפתית: **Ulysse 31**) היא סדרת אנימה בת 26 פרקים שהופקה לטלוויזיה ב-1981 בשיתוף-פעולה יפני-צרפתי. סדרת האנימציה היא גרסת מדע בדיוני מודרנית לסיפור "אודיסיאה" של הומרוס.

הסדרה שודרה במקור בשפה הצרפתית בערוץ France 3 הצרפתי בין אוקטובר 1981 לאפריל 1982. לאורך השנים הסדרה שודרה בארצות שונות ודובבה למספר שפות.

## תקציר העלילה
עלילת הסדרה אשר מתרחשת במאה ה-31 עוקבת אחר אוליסס, מפקד ספינת החלל הענקית "אודיסיאה", מנסה למצוא את הדרך חזרה לכדור הארץ בעודם נוסעים ברחבי החלל באמצעות החללית שלהם. לאוליסס מצטרפים בנו, טלמאקוס, ועוד מספר חברים. בתחילת המסע אוליסס הורג קיקלופ ענק על מנת להציל קבוצת ילדים משועבדים, אשר כללה את בנו טלמאקוס. עם זאת, מעשה התרסה זה מכעיס את האלים האולימפיים, ובעקבות כך זאוס גוזר על אוליסס לשוטט ביקום עד שימצא את ממלכת האדס, ורק אז יוכל למצוא את דרכו חזרה לכדור הארץ. בדרכם הצוות נתקל במספר רב של דמויות בולטות מהמיתולוגיה היוונית, אשר בגרסה זו הם לרוב חייזרים או רובוטים מהעתיד.

## דמויות
* **אוליסס** - הגיבור הראשי אשר מבוסס על דמותו של אודיסאוס מהמיתולוגיה היוונית. אוליסס הוא מפקד ספינת החלל "אודיסיאה" ולוחם מיומן.
* **טלמאקוס** - בנו הצעיר של אוליסס אשר מצטרף אליו למסעו. טלמאקוס בעל התושייה מסייע לאביו לעיתים רבות להתגבר על מכשולים שונים.
* **תמיס** - נערה חוצנית דמוית אדם מכוכב הלכת זוטרה בעלת עור כחול, שיער לבן, אוזניים מחודדות ועיניים מלוכסנות בסגנון של עיני חתול. לתמיס יש כוחות טלפתיים, היא מסוגלת לבצע טלקינזיס, והיא חסינה מפני ירי. דמותה מבוססת על דמותה של אלת הצדק תמיס. אוליסס הציל גם אותה מהקיקלופ ובעקבות כך היא הצטרפה לצוותו.
* **נונו** - בן הלוויה הרובוטי של טלמאקוס אשר מיומן בתיקון מכונות ובעל כוח פיזי רב. קטן ואדום המשמש כדמות קומית. דמותו בסדרה משמשת בעיקר כאתנחתא קומית.
* **נומינור** - נער חוצן דמוי אדם מכוכב הלכת זוטרה אשר הוא אחיה הגדול של תמיס. גם נומינור הצטרף לצוות לאחר שאוליסס הציל אותו מהקיקלופ. נומינור נמצא בהקפאה קריוגנית במשך רוב הסדרה.
* **זאוס** - שליט האלים אשר מטיל קללה על אוליסס וצוותו שגורמת להם לשוטט ביקום. מבוסס על דמותו של זאוס מהמיתולוגיה היוונית.
* **פוסידון** - אחד משלושת האלים המרכזיים והחזקים לצד אחיו זאוס והאדס. מבוסס על דמותו של פוסידון מהמיתולוגיה היוונית.
* **האדס -** אל השאול. אוליסס חייב למצוא את הממלכה שלו על מנת למצוא את הדרך חזרה לכדור הארץ. מבוסס על דמותו של האדס מהמיתולוגיה היוונית.

## פסקול
פסקול הסדרה הצרפתי, השונה מן היפני, הולחן ברובו על ידי דני קרוקט ואייק איגן. שישה נעימות נושא נוספות בסדרה הולחנו והופקו על ידי שוקי לוי וחיים סבן.

הפסקול היפני הולחן על ידי וואקאקוסה קיי.

## מדיה ביתית
במהלך העשור הראשון של המאה ה-21 יצאה לשווקים בבריטניה מהדורת ה-DVD של הסדרה בגרסה האנגלית.

## קישורים חיצוניים
* 

* האתר הרשמי

## הערות שוליים

קטגוריה:סדרות אנימה
קטגוריה:סדרות הנפשה צרפתיות
קטגוריה:סדרות אנימה משנות ה-1980
קטגוריה:אנימות ומאנגות מדע בדיוני
קטגוריה:אנימות ומאנגות הרפתקאות
קטגוריה:סדרות טלוויזיה יפניות שעלו לשידור בשנת 1981
קטגוריה:סדרות טלוויזיה צרפתיות שעלו לשידור בשנות ה-1980
הגיבן מנוטרדאם (סרט, 1923)

**הגיבן מנוטרדאם** (באנגלית: **The Hunchback of Notre Dame**) הוא סרט אילם אמריקאי משנת 1923 בבימויו של ואלאס וורסלי ובכיכובו של לון צ'ייני בתפקיד קווזימודו. הסרט מבוסס על הרומן הקלאסי מאת ויקטור הוגו משנת 1831, ומתאר את סיפורו של קווזימודו, הגיבן מעיריית נוטרדאם בפריז, ואת האהבה הטרגית שלו כלפי הצוענייה היפהפייה, אסמרלדה. הסרט ידוע בשל הביצועים האיקוניים של צ'ייני ובשל הסטים המרהיבים ששחזרו את קתדרלת נוטרדאם לפרטי פרטים.

בשנת 1951, הסרט נכנס לנחלת הכלל בארצות הברית לאחר שהתובעים התרשלו לחדש את רישום זכויות היוצרים שלו בשנה ה-28 לאחר הפרסום. נכון לעכשיו, הסרט זמין ב-Blu-ray וב-DVD, אם כי ההדפסים הקיימים (כולם מועתקים ממקורות 16 מ"מ) חסרים כולם לפחות 15 דקות של קטעים שהיו בהדפסה המקורית של 35 מ"מ משנת 1923.

## עלילה
זמן_חלונית=5|ממוזער| הגיבן מנוטרדאם
[ממוזער| אסמרלדה מציעה מים ל[קווזימודו (ויקטור הוגו)|קווזימודו]]
הסרט עוקב אחר קווזימודו (לון צ'ייני) בפריז בשנת 1482, גיבן מעוות שמתגורר במגדלי קתדרלת נוטרדאם בפריז, שם הוא משמש כפעמון הכנסייה. קווזימודו מתאהב ביפהפייה הצוענייה, אזמרלדה (פאטסי רות' מילר), אך אהבתו אינה נענית והוא מוצא את עצמו נקרע בין נאמנותו לשופט קלוד פרולו (נייג'ל דה ברולייר), שהציל אותו כשהיה תינוק, לבין רצונו להגן על אזמרלדה מפני כוחות הרשע המאיימים עליה.

## צוות השחקנים
* **[[לון צ'ייני]]** – בתפקיד קווזימודו – הגיבן המעוות של קתדרלת נוטרדאם.
* **פאטסי רות' מילר** – בתפקיד אזמרלדה – הצוענייה היפהפייה שמצליחה לכבוש את ליבו של קווזימודו.
* **[[נייג'ל דה ברולייר]]** – בתפקיד קלוד פרולו – השופט המרושע שמנהל את פריז ומנסה לזכות באהבתה של אזמרלדה.
* **נורמן קרי** – בתפקיד פיביוס – קפטן המשמר שמתאהב גם הוא באזמרלדה.
* **טולי מרשל** – בתפקיד המלך לואי האחד עשר

## ביקורות
הסרט "הגיבן מנוטרדאם" נחשב לאחת מהפקות הקולנוע הגדולות והמרשימות של תקופת הקולנוע האילם. המבקרים שיבחו במיוחד את הופעתו של לון צ'ייני בתפקיד קווזימודו, שהתאפיינה באיפור יוצא דופן וביכולת פיזית מרשימה. הסרט זכה להצלחה גדולה הן מבחינת הביקורות והן מבחינת הקהל, ונחשב להישג קולנועי משמעותי לתקופתו.

הסרט מחזיק בציון של 96% באתר Rotten Tomatoes, המבוסס על ביקורות רטרוספקטיביות, והוא נחשב לאחת הקלאסיקות החשובות של הקולנוע האילם.

## קישורים חיצוניים

## הערות שוליים

קטגוריה:סרטי אולפני יוניברסל
קטגוריה:פריז בקולנוע
קטגוריה:סרטי שחור-לבן אמריקאיים
קטגוריה:סרטי 1923
קטגוריה:סרטים על מוגבלות
קטגוריה:סרטי דרמה היסטורית אמריקאיים